[{"text_idx": "#000007", "text": "Yr wythnos hon, mae Plaid Cymru, Ceidwadwyr Cymreig a Llafur Cymru, yn llunio blogiau i ni am eu gweledigaeth ar gyfer y sector gwirfoddol yng Nghymru. Heddiw, mae Mark Isherwood AS Ceidwadwyr Cymreig yn trafod yr angen i roi digon o adnoddau i\u2019r sector a pha mor hanfodol bwysig yw croesawu ffyrdd cyd-gynhyrchiol o weithio."}, {"text_idx": "#000009", "text": "Mae\u2019r sector yng Nghymru yn llawn elusennau bach ac elusennau micro ac mae Cymru\u2019n meddu ar y gyfradd uchaf o elusennau micro yn y Deyrnas Unedig."}, {"text_idx": "#000011", "text": "Fodd bynnag, ers dechrau\u2019r pandemig, rydym yn ymwybodol bod niferoedd di-rif o bobl yng Nghymru wedi rhoi o\u2019u hamser i helpu pobl eraill yn eu cymunedau wrth i degau o filoedd o bobl wirfoddoli i helpu i gefnogi\u2019r GIG a\u2019r ymateb i argyfwng ehangach."}, {"text_idx": "#000012", "text": "Mae\u2019r sector gwirfoddol hefyd wedi chwarae ro\u0302l hanfodol yn ystod y pandemig o ran rhannu negeseuon a\u0302 chymunedau a\u2019r bobl y maent yn eu cefnogi."}, {"text_idx": "#000013", "text": "Nododd adroddiad Effaith COVID-19 ar y sector gwirfoddol Pwyllgor Cydraddoldeb, Llywodraeth Leol, a Chymunedau y Senedd ym mis Chwefror, \u2018Soniwyd am gynifer o enghreifftiau da o\u2019r sector gwirfoddol yn mynd cam ymhellach i gefnogi unigolion a gwasanaethau cyhoeddus a oedd yn profi straen sylweddol. Mae\u2019n glir y byddai\u2019r ymateb i\u2019r pandemig wedi bod yn llawer gwannach naill ai pe na bai\u2019r sector gwirfoddol wedi ymateb neu wedi\u2019i atal rhag ymateb yn y ffordd yr ymatebodd\u2019."}, {"text_idx": "#000014", "text": "Fel y nododd CGGC yn ei ymateb i ymgynghoriad y Pwyllgor Cyllid ar gynigion cyllideb drafft Llywodraeth Cymru, \u2018Mae\u2019n rhaid i\u2019r sector gwirfoddol gael ei gefnogi a derbyn yr adnoddau angenrheidiol er mwyn cyflawni ei ro\u0302l ganolog o ran adfer ar o\u0302l effeithiau\u2019r pandemig\u2019 ac \u2018Mae\u2019n rhaid i gyd-gynhyrchu chwarae ro\u0302l allweddol wrth ddylunio a chyflenwi gwasanaethau ataliol\u2019."}, {"text_idx": "#000016", "text": "Felly, mae angen sicrhau bod ein sector elusennau a\u2019n sector gwirfoddol yn derbyn adnoddau priodol am eu bod hefyd yn rhwystro pwysedd ariannol ychwanegol anferthol ar wasanaethau iechyd cyhoeddus a gwasanaethau gofal. Mewn geiriau eraill, heb y buddsoddi ychwanegol angenrheidiol, bydd yn costio llawer mwy i\u2019r Trysorlys a Changhellor y Trysorlys yng Nghymru nag y byddai ei angen i atal y galw hwnnw rhag cael ei greu. Dyna pam nad yw polisi\u0308au dros dro yn ddigon da \u2013 mae angen i ni ddod o hyd i\u2019r achosion sylfaenol a gweithredu er mwyn mynd i\u2019r afael a\u0302 nhw."}, {"text_idx": "#000018", "text": "Felly, mae angen i ni fynd y tu hwnt i fodelau presennol o ymgynghori a\u0302 defnyddwyr gwasanaeth a chyd-gynhyrchu gwasanaethau cyhoeddus gyda defnyddwyr a chymunedau er mwyn cyflenwi gwasanaethau cyhoeddus gwell i boblogaeth sy\u2019n heneiddio, i bobl sy\u2019n wynebu salwch ac anabledd, i\u2019r bobl sy\u2019n anweithredol yn economaidd, ac i\u2019r rhai sy\u2019n byw mewn ynysigrwydd cymdeithasol \u2013 gan gydnabod bod pawb yn bartner hafal."}, {"text_idx": "#000022", "text": "Bydd y sector gwirfoddol yn parhau i chwarae ro\u0302l hanfodol wrth gefnogi\u2019r byd ar o\u0302l pandemig Covd-19 lle y mae\u2019r broses adfer yn cyflwyno cyfle i ailffurfio ein gwasanaethau cyhoeddus a\u2019r ffordd y cyflenwir gwasanaethau cyhoeddus gan weithio a\u0302 chefnogaeth ac arbenigedd y sector gwirfoddol i adeiladu \u2018Cymru sy\u2019n galluogi\u2019 lle y caiff pobl eu grymuso a sefydlir datblygu cymunedau sy\u2019n seiliedig ar asedau fel prif egwyddor."}, {"text_idx": "#000023", "text": "Gwirfoddolwyr yw\u2019r glud amhrisiadwy sy\u2019n dal ein cymunedau at ei gilydd gan Jane Hutt AS"}]